Amien Rais

Muhammad Amien Rais panèka politikus Indonèsia sè samangkèn ajabat mènangka Katua Majelis Syuro Partai Ummat sejjhâk awwâl èdèklarasi è tangghâl 29 April 2021. Salèrana jhughân toman ajabat mènangka Katua Majelis Permusyawaratan Ra'yat Rèpublik Indonèsia sejjhâk 3 Oktober 1999 kantos 30 September 2004. Èkennal mènangka tokoh Muhammadiyah.Andryanto, S. Dian (2022-04-26). "78 Tahun Amien Rais, Perjalanan Politiknya hingga Mendirikan Partai Ummat". Tempo.  (dâlem bhâsa inggris).  Èaksès tangghâl 2023-01-15. jhughân sè maddhek Partai Amanat Nasional bân Partai Ummat.

Nyamana kasohor è dhunnya politik Indonesia mènangka sala sèttong orèng sè kritis dâ' kabijaghân-kabijaghân pamarènta Orde Anyar è bâbâna Prèsidèn Soeharto. Saellana partai-partai politik èodi'i polè è pamarènta'anna Prèsidèn B. J. Habibie, abâ'na maddhek Partai Amanat Nasional (PAN).Arjanto, Dwi (2022-08-23). "Kilas Balik Pendirian PAN 24 Tahun Lalu: Reformasi 1998, Amien Rais dan Menggusur Orba". Tempo (dâlem bhâsa inggris).  Èaksès tangghâl  2023-01-15. Bân ajabat Katua Umum PAN kantos taon 2005.

Amien kalowar dâri partai panèka, polana arassah PAN ampon ta' paḍâ polè sareng asas bân pèkkèranna sè sabelluna. Salèrana sareng tokoh-tokoh politik bân panyokongnga maddhek partai anyar, panèka Partai Ummat è tangghâl 28 April 2021. Ridho Rahmadi panèka Katua Umum Dèwan Pangurus Pusat Partai Ummat ghâbây periode awwâl.

 Kaodi'ân 
Lahèr è Surakarta tangghâl 26 April 1944, Amien rajâ è kalowarghâ aktivis Muhammadiyah. Èbhuna, Sudalmijah Suhud Rais, aktif è Muhammadiyah cabang Surakarta mènangka Katua Pimpinan Daèrah Aisyiyah Surakarta sejjhâk 1942 kantos 1952.

Salèrana akabin sareng Kusnasriyati Sri Rahayu taon 1969. Anḍi' lèma' ana', panèka Ahmad Hanafi Rais, Hanum Salsabiela Rais, Ahmad Mumtaz Rais, Tasniem Fauzia Rais, bân Ahmad Baihaqi.Shidqiyyah, Septika (2018-12-27). "Profil Amien Rais dan Kiprahnya di Dunia Politik Indonesia". liputan6. Èaksès tangghâl 2023-01-15.

Sejjhâk lulus sarjana dâri Fakultas èlmo Sosial bân èlmo Politik, Univèrsitas Gadjah Mada, Yogyakarta taon 1968 bân lulus Sarjana ngodâ Fakultas Tarbiyah UIN Sunan Kalijaga, Yogyakarta (1969) Amien ngalèlèng dâ' bânnya' naghârâ, tor abâli taon 1984 sareng gellar master (1974) dâri Univèrsitas Notre Dame, Indiana, Amèrika Serikat bân gellar doktor èlmo politik dâri Univèrsitas Chicago, Illinois, Amèrika Serikat.

Amien dhâddhi dosèn è Univèrsitas Gadjah Mada. Salèrana jhughân aktif è ḍâlem Muhammadiyah, ICMI, BPPT, bân organisasi laènna.

 Maso' ka Dhunnya Politik 
Amien suksès dhâddhi Katua MPR RI. Posisina kasebbhut madhâddhi amin anḍi' pangaro rajâ dâ' parjhâlânan politik Indonesia samangkèn. Taon 1999, Amien majhu mènangka calon prèsidèn sareng  Siswono Yudo Husodo è pèlèyan prèsidèn 2004, tapè kala bân ghun ollè korang dâri 15% sowara nasional.

Taon 2006 Amien adukung èvaluasi kontrak karya dâ' PT Freeport Indonesia. Saellana kadhâddhiyan Abepura, Kapala Bhâdhân Intelijen Naghârâ (BIN) Syamsir Siregar sacara ta' langsung nodhu Amien Rais bân LSM bâḍâ è buḍina kadhâddhiyan kasebbhut.Isyana, Aisyah. "Panggung Reuni 212 dan Bau Politik Pidato Amin Rais". Panggung Reuni 212 dan Bau Politik Pidato Amin Rais (dâlem bhâsa indonesia).  Èaksès tangghâl 2023-05-30. Tapè Syamsir Siregar ta' narèma.

È Mèi 2007, Amien Rais ngakoè jhâ' kampanye pèlèyan prèsidèn è taon 2004, èpon narèma dana bujeter Departemen Tasè' bân Parjhuko'an dâri Menteri Tasè' bân Parjhuko'an, Rokhmin Dahuri bânnya'na 200 juta. Salèrana jhughân nodhu pasangan calon prèsidèn bân bekkèl prèsidèn laènna jhughân narèma dana dâri departemen kasebbhut, tamaso' pasangan Susilo Bambang Yudhoyono bân Jusuf Kalla sè bâkto panèka kapèlè dhâddhi prèsidèn bân bekkèl prèsidèn."Salinan arsip". Metrotvnews.com. Èarsipaghi ḍâri vèrsi aslina tangghâl 2008-02-18.  Èaksès tangghâl  2007-05-26."Salinan arsip". Kompas.com. Èarsipaghi ḍâri vèrsi aslina tangghâl 2007-09-29.  Èaksès tangghâl 2007-05-26.

 Sombher-sombher